techiaith/cofnodycynulliad_en-cy huggingface dataset:
English: My apologies. Could the public health Bill not legislate to monitor air pollution outside of Welsh schools? My initial investigations indicate that the issue of monitoring pollution levels outside schools could be factored into the Bill and that they could be enacted, providing we're mindful of EU law and will not cut across the Wales Bill. Finally, Minister, I would raise the subject of the fact that the public health Bill contains no measures to improve the physical fitness of the nation. With leisure centres under such pressure, Minister, could this public health Bill not look at the possibility of us opening up our school buildings to provide a locus in local communities to enable people, especially those who are receiving ongoing medical help and need to have the exercise regimes that I spoke of when I spoke to the First Minister earlier in questions - . That could be a centre for them to be able to go to where they don't have to travel so far. I do believe, Minister, that fitness is absolutely key because, if you look at any of the population predictions, then we are in for one heck of a ride in the years to come because of obesity and our general ill health. And if you will be brave and through this Bill take issue on public health through physical fitness, and look at children, young people and adults, then this party will support you in that brave step, because by being brave today we can really make a dramatic difference to the health of our nation tomorrow. Thank you.
Welsh: Ymddiheuraf. Onid allai Bil iechyd y cyhoedd ddeddfu i fonitro llygredd aer y tu allan i ysgolion Cymru? Mae fy ymchwiliadau cychwynnol yn awgrymu y gallai'r gwaith o fonitro lefelau llygredd y tu allan i ysgolion gael ei gynnwys yn y Bil ac y byddai modd deddfu hynny, cyhyd â'n bod ni'n ystyried cyfraith yr UE ac na fydd yn torri ar draws Bil Cymru. Yn olaf, Weinidog, rwyf am godi'r ffaith nad yw Bil iechyd y cyhoedd yn cynnwys unrhyw fesurau i wella ffitrwydd corfforol y genedl. Gan fod canolfannau hamdden o dan gymaint o bwysau, Weinidog, oni allai'r Bil iechyd y cyhoedd hwn edrych ar y posibilrwydd o agor adeiladau ein hysgolion i gynnig lleoedd mewn cymunedau lleol i alluogi pobl, yn enwedig y rhai sy'n cael cymorth meddygol parhaus ac sydd angen y rhaglenni ymarfer corff y soniais amdanynt yn fy nghwestiwn yn ystod cwestiynau i'r Prif Weinidog yn gynharach - . Gallai fod yn ganolfan iddynt fynd iddi heb orfod teithio'n bell. Rwy'n credu, Weinidog, bod ffitrwydd yn gwbl allweddol oherwydd, os edrychwch chi ar unrhyw un o'r rhagfynegiadau o ran y boblogaeth, yna mae taith anodd iawn o'n blaenau yn y blynyddoedd i ddod oherwydd gordewdra a salwch cyffredinol. Ac os byddwch chi'n ddewr, a defnyddio'r Bil hwn i fynd i'r afael ag iechyd y cyhoedd drwy ffitrwydd corfforol, ac edrych ar blant, pobl ifanc ac oedolion, yna fe fydd y blaid hon yn eich cefnogi yn y cam dewr hwnnw, oherwydd drwy fod yn ddewr heddiw gallwn ni wneud gwahaniaeth gwirioneddol syfrdanol i iechyd ein cenedl yfory. Diolch.
English: I'm also very pleased that we're reintroducing this Bill, which has some very important conditions attached to it. I'm delighted to hear that Plaid Cymru is urging you to do something about obesity. I just wondered whether there was any possibility of including anything of a regulatory nature in this Bill, because although there are many things that the Government is doing to try and tackle obesity, we know that the full weight of the advertising industry is encouraging people to eat all the wrong things, rather than vegetables. The Olympic Games were used as an absolute fest of junk food advertising - except, in one case, Aldi were using it to promote vegetables and fruit, and they should be commended for doing that. But most advertising is done on things like sugary drinks, not on vegetables. So, would it be possible to include in the Bill, say, banning advertising of junk food before the 9 o'clock watershed? Do we have the powers to do that? And also, although I welcome the sugary drink levy, it doesn't go nearly far enough, because sadly, sugar is present in nearly all the processed food that is being flogged at the moment. Is there any possibility of being able to introduce a wider levy on sugary items, which also might take into account the amount of salt and fat also being used to flog goods being presented as food? I appreciate that these are difficult issues because most food is manufactured across the UK, but I'd really welcome your views on this matter.
Welsh: Rwyf innau hefyd yn falch iawn ein bod yn ailgyflwyno'r Bil hwn, sy'n cynnwys rhai cyflyrau pwysig iawn. Rwyf wrth fy modd o glywed bod Plaid Cymru yn eich annog i weithredu ar ordewdra. Roeddwn i'n meddwl tybed a oedd unrhyw bosibilrwydd o gynnwys unrhyw beth rheoleiddiol ei natur yn y Bil hwn, oherwydd er bod llawer o bethau y mae'r Llywodraeth yn eu gwneud i geisio mynd i'r afael â gordewdra, gwyddom fod pwysau llawn y diwydiant hysbysebu yn annog pobl i fwyta'r holl bethau anghywir, yn hytrach na llysiau. Defnyddiwyd y Gemau Olympaidd fel gwledd fawr o hysbysebu sothach - ac eithrio, mewn un achos, roedd Aldi yn eu defnyddio i hyrwyddo llysiau a ffrwythau, a dylid eu canmol am wneud hynny. Ond mae'r rhan fwyaf o hysbysebion ar gyfer pethau fel diodydd llawn siwgr, nid llysiau. Felly, a fyddai'n bosibl cynnwys yn y Bil, dyweder, gwahardd hysbysebu bwyd sothach cyn y trothwy 9 o'r gloch? A oes gennym ni'r pwerau i wneud hynny? Hefyd, er fy mod i'n croesawu'r ardoll ar ddiodydd llawn siwgr, nid yw'n mynd yn ddigon pell o lawer, oherwydd, yn anffodus, mae siwgr yn bresennol yn yr holl fwydydd wedi'u prosesu, bron a bod, sy'n cael eu gwerthu ar hyn o bryd. A oes unrhyw bosibilrwydd o allu cyflwyno ardoll ehangach ar eitemau siwgr, a allai hefyd ystyried faint o halen a braster a ddefnyddir i werthu nwyddau a gaiff eu cyflwyno fel bwyd? Rwyf yn sylweddoli bod y rhain yn faterion anodd oherwydd bod y rhan fwyaf o fwyd yn cael ei gynhyrchu ledled y DU, ond byddwn wir yn croesawu eich barn ar y mater hwn.
English: I thank you very much for raising these issues. With regard to the advertising industry and what we can do there, the Cabinet Secretary and I were very disappointed that the UK Government's obesity strategy didn't take any action in terms of addressing advertising aimed at children and young people particularly. We wouldn't have the powers here in order to legislate in that area, so the Cabinet Secretary and I have written to the UK Government expressing our disappointment and our hope that they will turn their attention to this in due course. I think there are opportunities to support Welsh food and drink businesses through our food and drink action plan, which has been led by the Cabinet Secretary for Environment and Rural Affairs. Within that department, we have two centres, one in north Wales and one in south Wales, which are able to support businesses to become more innovative. Part of that can be reformulating their products to reduce the salt that they use, to reduce the fat that they use and the sugar that they use, but still maintain the kind of taste that the product is well known for. So, there are ways we can support our home-grown food and drink businesses in order to make more healthy products, which will make them more attractive to consumers as well.
Welsh: Diolch yn fawr iawn am godi'r materion hyn. O ran y diwydiant hysbysebu a'r hyn y gallwn ei wneud yn y fan honno, roedd Ysgrifennydd y Cabinet a minnau yn siomedig iawn na wnaeth strategaeth gordewdra Llywodraeth y DU gymryd unrhyw gamau i fynd i'r afael â hysbysebion wedi'u targedu at blant a phobl ifanc yn arbennig. Ni fyddai gennym y pwerau yma ar gyfer deddfu yn y maes hwnnw, felly mae Ysgrifennydd y Cabinet a minnau wedi ysgrifennu at Lywodraeth y DU yn mynegi ein siom a'n gobaith y byddan nhw'n rhoi sylw i hyn maes o law. Credaf fod cyfleoedd i gefnogi busnesau bwyd a diod o Gymru drwy ein cynllun gweithredu ar fwyd a diod, a arweiniwyd gan Ysgrifennydd y Cabinet dros yr Amgylchedd a Materion Gwledig. Yn yr adran honno, mae gennym ddwy ganolfan, un yn y gogledd ac un yn y de, a all gefnogi busnesau i ddod yn fwy arloesol. Gall rhan o hynny fod yn ailffurfio eu cynnyrch i leihau'r halen a ddefnyddir, i leihau'r braster a ddefnyddir a'r siwgr a ddefnyddir, ond gan ddal i gynnal y math o flas y mae'r cynnyrch yn adnabyddus amdano. Felly, mae ffyrdd y gallwn gefnogi ein busnesau bwyd a diod cartref i wneud cynhyrchion iachach, a fydd yn eu gwneud yn fwy deniadol i ddefnyddwyr hefyd.
English: Your statement refers to the creation in the Bill of a mandatory licensing system for practitioners carrying out special procedures - acupuncture, body piercing, electrolysis and tattooing - helping to protect people and so on. But when I wrote to you regarding the hair industry, you replied, on 27 October, that the regulation of hairdressing will not be included in the Public Health (Wales) Bill at introduction into the Assembly, scheduled for 7 November. Given that the hair industry in Germany must be registered and have a master craftsperson employed, but in the UK anyone can set up, and they don't have to be qualified, trained or registered, despite providing dangerous procedures, including the use of chemicals on skin and hair, and given that the Bill as it stands does include beauty and procedures such as Botox and, I believe, dermal fillers, will you now give consideration, post introduction of the Bill, to the concerns raised by the industry in this respect?
Welsh: Mae eich datganiad yn cyfeirio at greu system drwyddedu orfodol yn y Bil ar gyfer ymarferwyr sy'n cynnal gweithdrefnau arbennig-aciwbigo tyllu'r corff, electrolysis a thatŵio-gan helpu i amddiffyn pobl ac yn y blaen. Ond pan ysgrifennais atoch ynghylch y diwydiant gwallt, fe wnaethoch ateb, ar 27 Hydref, na fydd rheoleiddio trin gwallt yn cael ei gynnwys yn y Bil Iechyd y Cyhoedd (Cymru) pan fydd yn cael ei gyflwyno i'r Cynulliad, sydd wedi'i drefnu ar gyfer 7 Tachwedd. O gofio bod yn rhaid i'r diwydiant gwallt yn yr Almaen gael ei gofrestru a bod â chrefftwr feistr cyflogedig, ond gall unrhyw un sefydlu ei hun yn y DU, ac nid oes yn rhaid bod yn gymwysedig, wedi'i hyfforddi na bod wedi cofrestru, er gwaethaf y ffaith eu bod yn darparu gweithdrefnau peryglus, gan gynnwys y defnydd o gemegau ar groen a gwallt, ac o gofio bod y Bil, fel y mae ar hyn o bryd, yn cynnwys harddwch a gweithdrefnau fel Botox ac, rwyf yn credu, llenwyr dermal, a wnewch chi roi ystyriaeth yn awr, ar ôl cyflwyno'r Bil, i'r pryderon a godwyd gan y diwydiant yn hyn o beth?
English: I thank the Member for the question and I know this is something he has taken a particular interest in, and that the body representing hairdressers has also written to all Assembly Members on this particular issue as well. It's our view that industry regulation and health and safety are non-devolved, so it's not something that we believe that we would have the powers to regulate within this Bill in any case. The reason we've chosen those four particular special procedures in terms of introducing the Bill to the Assembly was because these are ones that carry particular harm, or potential harm, I should say, because they puncture the skin and that could lead to infection, blood-borne viruses and so on. So, those are things that join together those four particular procedures. Also, they're ones that local authorities are already familiar with, and I think it's important when we introduce a Bill, certainly at this first stage, that local authorities are given a set of responsibilities that they are familiar with and are able to regulate within their current understanding, although I know a lot of training is already going on in anticipation of the successful passage of the Bill. Just as was the case for no-smoking areas outdoors, the Bill does give power to Ministers in future to extend the list of special procedures should they choose to do so. Again, that would happen after consultation and via the affirmative process within the Assembly.
Welsh: Diolch i'r Aelod am y cwestiwn a gwn fod hyn yn rhywbeth y bu ganddo ddiddordeb arbennig ynddo, ac mae'r corff sy'n cynrychioli trinwyr gwallt hefyd wedi ysgrifennu at holl Aelodau'r Cynulliad ar y mater penodol hwn yn ogystal. Yn ein barn ni, nid yw rheoleiddio diwydiant ac iechyd a diogelwch wedi'u datganoli, felly nid yw'n rhywbeth yr ydym yn credu y byddai gennym y pwerau i'w reoleiddio o fewn y Bil hwn beth bynnag. Y rheswm yr ydym wedi dewis y pedair gweithdrefn arbennig benodol hynny o ran cyflwyno'r Bil i'r Cynulliad oedd mai'r rhain sy'n cynnwys niwed arbennig, neu niwed posibl, dylwn ddweud, oherwydd eu bod yn tyllu'r croen a gallai hynny arwain at heintio, firysau a gludir yn y gwaed ac yn y blaen. Felly, dyna'r pethau sy'n clymu'r pedair gweithdrefn benodol hynny â'i gilydd. Hefyd, maen nhw'n rhai y mae awdurdodau lleol eisoes yn gyfarwydd â nhw, ac rwy'n credu ei bod yn bwysig pan fyddwn yn cyflwyno Bil, yn sicr yn ystod y cyfnod cyntaf, bod awdurdodau lleol yn cael cyfres o gyfrifoldebau y maen nhw'n gyfarwydd â nhw ac yn gallu eu rheoleiddio o fewn eu dealltwriaeth bresennol, er fy mod yn gwybod bod llawer o hyfforddiant eisoes yn digwydd gan ragweld taith lwyddiannus i'r Bil. Yn union fel yr oedd yr achos dros fangreoedd dim ysmygu yn yr awyr agored, mae'r Bil yn rhoi pŵer i Weinidogion yn y dyfodol ymestyn y rhestr o weithdrefnau arbennig os byddan nhw'n dewis gwneud hynny. Unwaith eto, byddai hynny'n digwydd ar ôl ymgynghori a thrwy'r broses gadarnhaol o fewn y Cynulliad.
English: Most of the points I wanted to make have already been covered, but I did just want to say a bit about the public toilet strategy. I am concerned at how far we'll be able to move forward the actual supply of public toilets by the Bill and I do think it is such a hugely important public health issue. I was visited in my constituency last week by a 92-year-old constituent who wants to start a campaign to have public toilets, because the last public toilet in Whitchurch has now been closed down, following the closure of the public toilet in Rhiwbina. It does mean that many elderly and disabled people don't go out, because they're not able to use the toilet. Schemes that have been brought in, such as to go in and use the toilets in the pub or the café - she said that they really don't want to do that sort of thing because they get embarrassed going into a pub or a cafe, even if there's a notice on the window saying that they are willing for people to use it. So, I just wondered how having a strategy would take things forward, and the other point I wanted to make, really, was people with young children as well - it is very important that they're able to get access to public toilets. So, I think it's a vital public health issue, and I just wonder how we can really take it forward with having a strategy.
Welsh: Mae'r rhan fwyaf o'r pwyntiau yr oeddwn yn dymuno eu gwneud eisoes wedi'u crybwyll, ond rwyf yn awyddus i ddweud ychydig am y strategaeth toiledau cyhoeddus. Rwyf yn pryderu am ba mor bell y byddwn yn gallu symud ymlaen o ran y cyflenwad gwirioneddol o doiledau cyhoeddus gan y Bil ac rwyf yn credu bod hwn yn fater iechyd cyhoeddus pwysig dros ben. Cefais ymweliad yn fy etholaeth yr wythnos diwethaf gan etholwr 92 mlwydd oed sydd eisiau dechrau ymgyrch i gael toiledau cyhoeddus, gan fod y toiledau cyhoeddus olaf yn yr Eglwys Newydd bellach wedi eu cau, yn dilyn cau y toiled cyhoeddus yn Rhiwbeina. Mae hyn yn golygu bod llawer o bobl oedrannus ac anabl nad ydyn nhw'n mynd allan, oherwydd nad ydyn nhw'n gallu defnyddio'r toiled. O ran y cynlluniau sydd wedi eu cyflwyno, fel mynd i mewn a defnyddio'r toiledau yn y dafarn neu'r caffi - dywedodd eu bod wir yn anfodlon gwneud rhywbeth o'r fath oherwydd eu bod yn teimlo'n annifyr yn mynd i mewn i dafarn neu gaffi, hyd yn oed os oes hysbysiad ar y ffenestr yn dweud eu bod yn fodlon i bobl ei ddefnyddio. Felly, roeddwn i'n meddwl tybed sut y byddai bod â strategaeth yn symud pethau ymlaen, a'r pwynt arall yr oeddwn eisiau ei wneud, mewn gwirionedd, oedd am bobl gyda phlant ifanc hefyd - mae'n bwysig iawn eu bod yn gallu cael mynediad i doiledau cyhoeddus. Felly, rwyf yn credu ei fod yn fater iechyd cyhoeddus hanfodol, ac rwyf yn meddwl tybed sut y gallwn symud hyn ymlaen mewn gwirionedd drwy fod â strategaeth.
English: Thank you. Thank you, Minister. That's it, no more speakers; thank you.
Welsh: Diolch. Diolch yn fawr, Weinidog. Dyna ni, dim mwy o siaradwyr; diolch.
English: We move on to the next item on our agenda, which is a statement by the Counsel General on article 50 intervention. I call on the Counsel General to introduce his statement.
Welsh: Symudwn ymlaen at yr eitem nesaf ar ein hagenda, sef datganiad gan y Cwnsler Cyffredinol ar ymyriad Erthygl 50. Galwaf ar y Cwnsler Cyffredinol i gyflwyno ei ddatganiad.
English: Finally, the proposed action of the United Kingdom Government is relevant to the legal and constitutional relationships of the Welsh Government to the UK Government. Any process should respect and build upon inter-governmental relations. That is why I have taken the decision as Counsel General to seek to intervene in any proposed appeal.
Welsh: Yn olaf, mae camau arfaethedig Llywodraeth y Deyrnas Unedig yn berthnasol i berthynas gyfreithiol a chyfansoddiadol Llywodraeth Cymru â Llywodraeth y DU. Dylai unrhyw broses barchu a datblygu cysylltiadau rhynglywodraethol. Dyna pam yr wyf i wedi gwneud y penderfyniad fel Cwnsler Cyffredinol i geisio ymyrryd mewn unrhyw apêl arfaethedig.
English: Will Counsel General agree with me that it's perfectly lawful to challenge the independence of judges? Indeed, the Bill of Rights of 1688 specifically provides for this because a judge may be removed from office upon resolution of both Houses of Parliament. In the Supreme Court case involving General Pinochet, on whether he had immunity from prosecution as a former head of state in Chile, Lord Hoffmann was held to have disabled himself from hearing the case and the decision was overturned on grounds of his potential partiality. So, there's nothing whatever wrong in politicians expressing views either on the judgments to which judges arrive, or indeed, their competence or other interest in doing so. Having said that -
Welsh: A wnaiff y Cwnsler Cyffredinol gytuno â mi ei bod yn gwbl gyfreithlon i herio annibyniaeth barnwyr? Yn wir, mae Deddf Hawliau 1688 yn darparu'n benodol ar gyfer hyn oherwydd gall barnwr gael ei ddiswyddo yn dilyn penderfyniad gan ddau Dŷ'r Senedd. Yn yr achos yn y Goruchaf Lys yn ymwneud â'r Cadfridog Pinochet, o ran a oedd ganddo imiwnedd rhag erlyniad fel cyn bennaeth y wladwriaeth yn Chile, canfuwyd bod yr Arglwydd Hoffmann wedi ei analluogi ei hun rhag clywed yr achos a phenderfynwyd gwrthdroi'r penderfyniad ar sail ei bleidgarwch posibl. Felly, nid oes unrhyw beth o'i le mewn gwleidyddion yn mynegi barn naill ai ar y dyfarniadau y mae'r barnwyr wedi dod iddynt, neu yn wir, eu cymhwysedd neu fuddiant arall i wneud hynny. Wedi dweud hynny -
English: There is in this place and we are governed by the Standing Order, as I noted this morning.
Welsh: Ceir yn y lle hwn y Rheol Sefydlog, ac rydym yn cael ein llywodraethu ganddo, fel y nodais y bore yma.
English: I thank the Counsel General for his statement, which, if I may say, is a very welcome statement of fact and good judgment in the debate, over the last few days, outside this Chamber, that has, too often, lacked very much of either. Today of all days, you might recall that the second President of the United States, John Adams, described Great Britain as a nation of laws to which the Crown is subject. In any other circumstances, the notion that rights conferred by Parliament could disappear at the stroke of the Prime Minister's pen would, rightly, be an outrage, and this is no different. I've understood his comments today, in the statement and on responses, to suggest that there are circumstances, in his view, where the parliamentary trigger of article 50 could lead to a legislative consent motion in this Assembly. I wonder if he could confirm that. Secondly, will he tell us whether, in his judgment, the Lord Chancellor has complied with her statutory obligations, which he's read out in the Chamber, which are so fundamental to the proper administration of justice - to defend the independence of the judiciary? Because, in my opinion, she's shamefully failed to do that.
Welsh: Diolch i'r Cwnsler Cyffredinol am ei ddatganiad. Os caf ddweud, mae'n ddatganiad o ffaith sydd i'w groesawu ac yn ddyfarniad da yn y ddadl, dros y dyddiau diwethaf, y tu allan i'r Siambr hon, sydd, yn rhy aml o lawer, heb gynnwys llawer iawn o'r naill na'r llall. Heddiw o bob diwrnod, efallai y byddwch yn cofio bod ail Arlywydd yr Unol Daleithiau, John Adams, wedi disgrifio Prydain Fawr fel cenedl o ddeddfau y mae'r Goron yn ddarostyngedig iddynt. Dan unrhyw amgylchiadau eraill, mae'r syniad y gallai hawliau a roddwyd gan y Senedd ddiflannu yn dilyn penderfyniad gan y Prif Weinidog, yn gwbl briodol, yn warthus, ac nid yw hyn yn ddim gwahanol. Rwyf wedi deall o'i sylwadau heddiw, yn y datganiad a'r ymatebion, ei fod yn awgrymu bod yna amgylchiadau, yn ei farn ef, lle y gallai'r sbardun seneddol o erthygl 50 arwain at gynnig cydsyniad deddfwriaethol yn y Cynulliad hwn. Tybed a wnaiff gadarnhau hynny. Yn ail, a wnaiff ef ddweud wrthym, yn ei farn ef, a yw'r Arglwydd Ganghellor wedi cydymffurfio â'i rhwymedigaethau statudol, y mae ef wedi eu darllen yn y Siambr, sydd mor sylfaenol er mwyn gweinyddu cyfiawnder yn briodol - i amddiffyn annibyniaeth y farnwriaeth? Oherwydd, yn fy marn i, mae hi wedi methu'n gywilyddus â gwneud hynny.
English: Thank you for those questions. The nature of the laws to which the Crown is subject is the very essence, I think, of what has emerged from my statement and emerged from the judgment of the High Court, and is going to be the prime matter that is going to be considered by the Supreme Court. If we really want to put this in a historical perspective, it is a principle that has led to two monarchs being removed; it is a principle that led to a civil war, a glorious revolution, a bill of rights enshrined in legislation during the period of the first world war, but was also a fundamental issue where this country stood against the abuse of the rule of law and the abuse of the independence of the judiciary during the second world war. So, there is a constitutional structure - a democratic purpose - to all of this. I would say that those who attack those thought-out constitutional principles do so at the peril of the democracy of the United Kingdom and of the devolved governments.
Welsh: Diolch i chi am y cwestiynau hynny. Natur y deddfau y mae'r Goron yn ddarostyngedig iddynt, yn fy marn i, yw union hanfod yr hyn sydd wedi dod i'r amlwg o fy natganiad i ac a ddaeth i'r amlwg o ddyfarniad yr Uchel Lys, a hwn fydd y prif fater a gaiff ei ystyried gan y Goruchaf Lys. Os ydym ni eisiau rhoi hyn mewn persbectif hanesyddol o ddifrif, mae'n egwyddor sydd wedi arwain at gael gwared ar ddau frenin; mae'n egwyddor a arweiniodd at ryfel cartref, chwyldro gogoneddus, deddf hawliau a ymgorfforwyd mewn deddfwriaeth yn ystod cyfnod y rhyfel byd cyntaf, ond roedd hefyd yn fater sylfaenol lle safodd y wlad hon yn erbyn camddefnyddio rheolaeth y gyfraith a chamddefnyddio annibyniaeth y farnwriaeth yn ystod yr ail ryfel byd. Felly, mae strwythur cyfansoddiadol - a diben democrataidd - i hyn i gyd. Byddwn yn dweud bod y rheini sy'n ymosod ar yr egwyddorion cyfansoddiadol ystyriol hynny yn gwneud hynny gan beryglu democratiaeth y Deyrnas Unedig a'r llywodraethau datganoledig.